./data/phi0474/phi005/phi0474.phi005.perseus-lat2.xml
M. Tullius Cicero
multa enim quae scio a te esse commissa, quod aut nimium turpia aut parum credibilia sunt, praetermittam  tantum agam de hoc toto nomine societatis  Vt iam scire possis, quaeram decretumne sit  cum id  invenero, quaeram remotaene sint litterae  cum id quoque constabit, vos iam hoc me tacito intellegetis: si illi qui hoc istius causa decreverunt equites Romani nunc idem in eum iudices essent, istum sine dubio condemnarent, de quo litteras eas quae istius furta indicarent et ad se missas et suo decreto remotas scirent esse  quem igitur ab iis equitibus Romanis, qui istius causa cupiunt omnia, qui ab eo benignissime tractati sunt, condemnari necesse esset, is a vobis, iudices, ulla via aut ratione absolvi potest?